CELEX: C2004/228/47
Language: el
Date: 2004-09-11 00:00:00
Title: Υπόθεση C-274/04: Αίτηση για την έκδοση προδικαστικής αποφάσεως που υπέβαλε το Finanzgericht Hamburg με απόφαση της 16ης Ιουνίου 2004, στην υπόθεση ED & F man Sugar Ltd. κατά Hauptzollamt Hamburg-Jonas

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/24
            
         Αίτηση για την έκδοση προδικαστικής αποφάσεως που υπέβαλε το Finanzgericht Hamburg με απόφαση της 16ης Ιουνίου 2004, στην υπόθεση ED & F man Sugar Ltd. κατά Hauptzollamt Hamburg-Jonas
   (Υπόθεση C-274/04)
   (2004/C 228/47)
   Με απόφαση της 16ης Ιουνίου 2004, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 28 Ιουνίου 2004, το Finanzgericht Hamburg, στο πλαίσιο της διαφοράς μεταξύ ED & F man Sugar Ltd και Hauptzollamt Hamburg-Jonas που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των κάτωθι ερωτημάτων:
   
               1.
            
            
               Δικαιούνται οι εθνικές αρχές και τα εθνικά δικαστήρια, στο πλαίσιο διαδικασίας προσφυγής κατά αποφάσεως περί επιβολής κυρώσεως που βασίζεται στο άρθρο 11 παράγραφος 1 πρώτο εδάφιο, του κανονισμού (ΕΟΚ) αριθ. 3665/87 (1), να εξετάσουν αν ο εξαγωγέας ζήτησε επιστροφή μεγαλύτερη από την οφειλόμενη, αν η απόφαση περί επιστροφής κατά το άρθρο 11 παράγραφος 3 πρώτο εδάφιο, του κανονισμού (ΕΟΚ) αριθ. 3665/87 κατέστη οριστική πριν από την έκδοση της αποφάσεως περί επιβολής κυρώσεως;
            
         
               2.
            
            
               Σε περίπτωση που το Δικαστήριο των Ευρωπαϊκών Κοινοτήτων απαντήσει αρνητικά στο προηγούμενο ερώτημα, το αιτούν τμήμα ζητεί να διευκρινισθεί αν, στο πλαίσιο προσφυγής κατά αποφάσεως περί επιβολής κυρώσεως σύμφωνα με το άρθρο 11, παράγραφος 1 πρώτο εδάφιο, του κανονισμού (ΕΟΚ) αριθ. 3665/87, υπό τις κατωτέρω περιγραφόμενες περιστάσεις, μπορεί εντούτοις κατ' εξαίρεση να εξετασθεί αν ο εξαγωγέας ζήτησε μεγαλύτερη από την οφειλομένη σ' αυτόν επιστροφή κατά την εξαγωγή;
            
         
      (1)  ΕΕ L 351, σ. 1.